Barry oli Englannin alle 18-vuotiaiden maajoukkueen kapteeni. Hän pelasi ensimmäisen maaottelunsa Englannin maajoukkueessa Ukrainaa vastaan toukokuussa 2000. Hänet valittiin myös Englannin joukkueeseen vuoden 2000 EM-kisoihin. Kisoissa hän ei kuitenkaan päässyt kertaakaan kentälle. Ensimmäisen täyden ottelun Englannin maajoukkueessa hän pelasi Ranskaa vastaan 1-1 tasapeliin päättyneessä ottelussa syyskuussa 2000. Ensimmäisen maaottelumaalinsa hän teki Trinidad ja Tobagoa vastaan kesäkuussa 2008. Hän pelasi kolme ottelua MM-kilpailuissa 2010. Hän on edustanut Englannin maajoukkuetta kaikkiaan 53 kertaa, viimeksi toukokuussa 2012.